**GODIŠNJE EVALUACIJSKO IZVJEŠĆE**

**ZA PREVENTIVNI PROJEKT**

**„OZDRAVLJENJE KROZ IGRU“-OKI**

**Jelena Matić Zbiljski**

**Zagreb, siječanj 2015.**

**„**Ozdravljenje kroz igru“-OKI preventivni je projekt udruge Igra čija je svrha psihosocijalna potpora oboljelima od malignih/kroničnih bolesti.

**Opći ciljevi projekta su** poboljšati kvalitetu života djece s kroničnim bolestima tijekom boravka u bolnici te osigurati roditeljima djece s kroničnim bolestima podršku tijekom svladavanja specifičnih poteškoća.

**Specifični ciljevi su:**

* Educirati i supervizirati volontere- animatore za provođenje igraonica u bolnici
* Organizirati i provoditi igraonice za djecu tijekom boravka u bolnici
* Omogućiti djeci kvalitetno provođenje slobodnog vremena tijekom boravka u bolnici
* Pružiti psihološku podršku djeci oboljeloj od kroničnih bolesti i njihovim roditeljima
* Kreirati i tiskati edukativni letak, plakat i brošuru

Projekt se provodio u Klinici za pedijatriju KBC „Sestara milosrdnica“ u Zagrebu. Provodili su ga volonteri koji su u projekt bili uključeni preko Volonterskog centra Zagreb i suradnih fakulteta Sveučilišta u Zagrebu, te su za taj rad educirani i kontinuirano supervizirani.

Osnovne projektne aktivnosti usmjerene su na pružanje podrške i pomoći djeci i njihovim roditeljima kroz igraonice. Igra ima ključnu ulogu, kako u nošenju sa bolešću, tako i u oporavku. Kroz igraonice djeca sadržajno provode slobodno vrijeme u bolnici, a isto tako, kroz različite vrste aktivnosti (igra, pjevanje, čitanje priča, kreativne radionice) utječe se na smanjenje emocionalnog stresa kod djece izazvanog hospitalizacijom.

**Praćenje rada na projektu vršeno je putem:** broja korisnika uključenih u aktivnosti; broja sati direktnog rada sa korisnicima; broja provedenih aktivnosti; broja zainteresiranih potencijalnih korisnika; broja izlazaka u medijima; mjesečnih izvještaja volontera i završnog izvještaja savjetovatelja o radu s korisnikom.

**Za potrebe ovog izvješća preuzeti su podaci iz mjesečnih izvještaja volontera te će u daljnjem tekstu biti prikazani statistički podaci o broju korisnika, njihovim karakteristikama (dob, spol), broju održanih radionica i prosječnom vremenu rada s korisnicima. Podaci će biti prikazani u obliku tablica po mjesecima.**

**Evaluacija aktivnosti i programa** u užem smislu uključuje evaluaciju ishoda aktivnosti u odnosu na zadovoljstvo korisnika. Zadovoljstvo korisnika sudjelovanjem u radionicama bit će prikazano grafički.

**Siječanj 2014.**

|  |  |
| --- | --- |
| Broj volonterki | 9 |
| Broj održanih radionica | 11 |
| Prosječno vrijeme trajanja radionica | 160 min |
| Broj uključene djece | 56 |
| Spol | 27 djevojčica, 29 dječak |
| Dob | 3-18 godina, prosjek 10.1 god. |
| Prosječna ocjena radionica | 4.77 |

**Veljača 2014.**

|  |  |
| --- | --- |
| Broj volonterki | 4 |
| Broj održanih radionica | 6 |
| Prosječno vrijeme trajanja radionica | 156 min |
| Broj uključene djece | 41 |
| Spol | 32 djevojčica, 9 dječaka |
| Dob | 3-17 godina, prosjek 10.9 god. |
| Prosječna ocjena radionica | 4.93 |

**Ožujak 2014.**

|  |  |
| --- | --- |
| Broj volonterki | 7 |
| Broj održanih radionica | 9 |
| Prosječno vrijeme trajanja radionica | 160 min. |
| Broj uključene djece | 47 |
| Spol | 33 djevojčica, 14 dječaka |
| Dob | 3-18 godina, prosjek 10.3 god. |
| Prosječna ocjena radionica | 4.68 |

**Travanj 2014.**

|  |  |
| --- | --- |
| Broj volonterki | 7 |
| Broj održanih radionica | 6 |
| Prosječno vrijeme trajanja radionica | 180 min |
| Broj uključene djece | 29 |
| Spol | 20 djevojčica, 9 dječaka |
| Dob | 3-17 godina, prosjek 9.8 god. |
| Prosječna ocjena radionica | 4.97 |

**Svibanj 2014.**

|  |  |
| --- | --- |
| Broj volonterki | 6 |
| Broj održanih radionica | 6 |
| Prosječno vrijeme trajanja radionice | 180 min. |
| Broj uključene djece | 39 |
| Spol | 31 djevojčica, 8 dječaka |
| Dob | 3-17 godina, prosjek 11.7 god. |
| Prosječna ocjena radionica | 4.97 |

**Lipanj 2014.**

|  |  |
| --- | --- |
| Broj volonterki | 3 |
| Broj održanih radionica | 2 |
| Prosječno vrijeme trajanja radionice | 180 min. |
| Broj uključene djece | 11 |
| Spol | 7 djevojčica, 4 dječaka |
| Dob | 3-19 godina, prosjek 11.8 god. |
| Prosječna ocjena radionica | 5.00 |

**Studeni 2014.**

|  |  |
| --- | --- |
| Broj volonterki | 5 |
| Broj održanih radionica | 6 |
| Prosječno vrijeme trajanja radionice | 180 min. |
| Broj uključene djece | 39 |
| Spol | 28 djevojčica, 11 dječaka |
| Dob | 4-18 godina, prosjek 8.8 god. |
| Prosječna ocjena radionica | 5,00 |

**Prosinac 2014.**

|  |  |
| --- | --- |
| Broj volonterki | 5 |
| Broj održanih radionica | 5 |
| Prosječno vrijeme trajanja radionice | 162 min. |
| Broj uključene djece | 29 |
| Spol | 20 djevojčica, 9 dječaka |
| Dob | 3-18 godina, prosjek 11.9 god. |
| Prosječna ocjena radionica | 5,00 |

Projekt Oki kontinuirano se provodi od 2006.godine. Vrijednost projekta **OKI** je u tome što **počiva na volonterskom radu studenata** koji svoje vrijeme provode s djecom oboljelom od kroničnih bolesti, hospitaliziranoj na Klinici za pedijatriju KBC „Sestara milosrdnica“.

Tijekom 2014. g. **kontinuirano je projekt provodilo između 3 i 9 volontera.** Broj varira ovisno o blagdanima i fakultetskim obvezama volontera. Zbog toga je tijekom veljače volontirao nešto manji broj studenata i održano je manje radionica.

Volontiranje nismo organizirali tijekom srpnja, kolovoza, rujna i listopada.

Volonterki su bile prisutne na Odjelu između 2 (u lipnju, studenom i prosincu) i 11 dana (siječanj) mjesečno. Održana je **ukupno 51 radionica**. Prosječno vrijeme trajanja radionica je uglavnom dulje od 150 minuta (156-180 min.).

Ovi statistički podaci govore u prilog projektu OKI kao projektu prepoznatom od strane samih volontera kao nečemu u što su oni voljni uključiti se i uložiti svoje vrijeme, znanja i vještine, a istovremeno dobili ispunjenje kroz sam sadržaj volontiranja te dodatnu edukaciju i kontinuiranu superviziju koja im je pružena na projektu.

Iz kvalitativnih podataka je vidljivo da su 4 volonterke nastavile volontirati na projektu nakon ljetne stanke, a prvi puta ove godine u volontiranje je uključena i strana državljanka.

Isto tako govore u prilog projektu OKI kao projektu koji ispunjava svoj cilj poboljšanja kvalitete života djece i mladih hospitaliziranih na Klinici za pedijatriju. Djeci i mladima smještenim u Klinici za pedijatriju zbog njihovog zdravstvenog stanja ograničene su aktivnosti. Često im je dosadno i često im nedostaje socijalni kontakt. **Kontinuirano dolaženje i prisutnost volonterki na odjelima** (vidljivo iz broja dana kad su bile prisutne na odjelima, broja održanih radionica i vremena rada s korisnicima) **omogućuje hospitaliziranoj djeci da dio vremena u bolnici provedu u igri, druženju, kvalitetno sadržajno osmišljenom vremenu**, tematskim danima. Isto tako, volonteri su tu kao odrasli koji ih žele slušati i omogućiti im da na kreativan način iskažu svoje strahove, želje i ideje. Kroz igru djeca uče, te se stvara okruženje u kojem se stres i anksioznost smanjuju. Igra pomaže bolesnom djetetu vratiti samopouzdanje i samopoštovanje te osigurava izlaz za osjećaje ljutnje, frustracije i ubrzava oporavak i rehabilitaciju. Sve to iznimno je bitno za poboljšanje kvalitete života djece u bolnici.

**Broj djece koja su se uključivala u radionice je u rasponu od 11 (u lipnju) do 56 (u siječnju).** Neka djeca sudjelovala su u više radionica zbog duljeg boravka u bolnici. Broj ovisi o broju djece na Odjelu, broju djece koja su u terminu održavanja radionica u mogućnosti sudjelovati (neka djeca su možda zainteresirana, no zbog dobi, pretraga, terapija ili općenito zdravstvenog stanja se ne mogu uključiti).

U radionice se uključuju djeca od 3 godine starosti pa do 19 godina. Djeca od 3-6 godina su u pravilu bila u pratnji roditelja, baka i djedova. Takav raspon godina zahtijeva i fleksibilnost u pristupu samih volontera te prilagođavanje sadržaja i načina rada u radionicama.

Raspodjela broja uključene djece po mjesecima i dobi prikazana je u donjim grafovima.

Prosječan broj uključene djece tijekom perioda 2006.-2012.g iznosio je 60-ak djece. Tijekom školske godine 2012/2013. u projekt se uključilo više od 130 djece. A ove godine u naše igraonice bilo je uključeno 291 djece i mladih, od toga je samo u prvih 6 mjeseci u ovoj godini bilo uključeno 223 djece.

Prema dobivenim podacima vidljivo je da su igraonice obuhvatile najviše djece u dobi od 7-12 godina, a zatim dob od 13-19 godina što je bilo i za pretpostaviti obzirom da djeca u dobi od 3-6 godina ne mogu bez roditelja (bake, djedova) napuštati sobe te bi za njih bio primjereniji oblik rada sa volonterom-individualnim animatorom.

Po završetku svake radionice korisnici su procjenjivali zadovoljstvo sudjelovanjem u radionici na skali od 1-uopće mi se nije svidjelo do 5-jako mi se svidjelo.

U grafu koji slijedi prikazane su prosječne ocjene radionica po mjesecima.

**Prosječne ocjene igraonica redom su više od 4.68, variraju od 4.68 do 5.00, što znači da su korisnici bili iznimno zadovoljni sudjelovanjem i ponuđenim sadržajem, te su se osjećali ugodno sa našim volonterkama.** Možemo zaključiti da su teme radionica (Božić, zima, Valentinovo, Uskrs), provedene aktivnosti (origami, izrada ukrasa, rođendanskih i božićnih poklona, igranje društvenih igara), metode rada (igranje, bojanje, modeliranje, čitanje, razgovor..), djeci zanimljive i zabavne. Sudeći po ocjenama koje su davali, djeca i mladi vrijeme provedeno u igraonicama sa našim volonterima-animatorima procjenjuju kvalitetno provedenim vremenom

što ide u prilog ostvarenju postavljenog **cilja projekta- poboljšanja kvalitete života djece i mladih u bolnici.**

**Broj djece** koja su se **mjesečno** uključivala u radionice i **ukupan broj uključene djece** kao i aritmetička sredina **procjene susreta i zadovoljstva korisnika** ponuđenim sadržajem koja iznosi **4.89** govore u prilog potrebe za ovakvim projektom i nastavkom njegova provođenja.